<classify> Florence Sanawa -Mtwara MKUU wa Mkoa wa Mtwara, Gelasius Byakanwa amesema pombe yakienyeji aina ya gongo, inaweza kutumiwa kama rasilimali muhimu viwandani,baada ya wataalamu mbalimbali kusema inaweza kutumika kama spiriti yakusafishia vidonda. Kutokana na hilo, Byakanwa imemlazimu kuchukua sampulimbalimbali kwa vipimo na kuzipeleka kwa Mkemia Mkuu wa Serikali. Alisema hatua hiyo ni kuelekea uchumi wa viwanda. Byakanwa alisema mkoa wake umejipanga kukuza uchumi kwakutumia zao la korosho na kuona namna bibo litakavyoweza kuboresha uchumi. Akizungumza baada ya kutembelea watu mbalimbaliwanaotengeneza pombe za kienyeji, ikiwemo gongo jana, alisema kinywaji hichoambacho sio rasmi, kimekuwa kikitengenezwa kwa kutumia mabibo makavu. Alisema kutokana na hili ilimlazimu kuwatembelea ili kuonanamna pombe hiyo inavyotengenezwa na kuchukua sampuli na kuzipeleka kwa MkemiaMkuu wa Serikali. Alisema mabibo makavu yamekuwa yakitumika kuzalishia juisi,mvinyo na jam, huku wengine wakitumia kuzalishia gongo ambayo hatua za awaliimeonyesha inaweza kutumiwa kama spiriti na mbolea shambani. Unajua wapo watu wanaodhani nataka kuhalalisha pombe zakienyeji, wapo wanaokwepa wakidhani watakamatwa, baada ya kutoka hapa, nawatoa hofu kuwa zaola korosho linaweza kutuongezea viwanda na ajira, ndiyo maana nafanya mchakatowa kushirikiana na ofisi ya Mkemia Mkuu wa Serikali kwa kuchukua sampulimbalimbali za gongo na kuzipima ili kujua nini matumizi sahihi ya pombe hiyo. Mnaweza kuwa na rasilimali muhimu yenye thamani kwamatumizi ya binadamu na nyingine viwandani msijue, ndiyo maana tunaangalianamna ya kuongeza thamani, kupima na kujiridhisha ili kuona gongo inafaa kwamatumizi ya binadamu ama viwandani, alihoji Byakanwa. Mkemia Mkuu wa Serikali Kanda ya Kusini, Eliamini Mkenga alikirikupokea sampuli hizo na kusema uchunguzi utafanyika, kikubwa ni kuangalia iwapoitafaa kwa afya za watumiaji.  <topic>: KITAIFA 